open-index/open-wikipedia-markdown huggingface dataset:
Црква „Св. Архангели“ - Висока

**Свети Архангели Михаил и Гаврил** () — црква во селото Висока, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Храмот е сместен во стариот дел на селото. Изграден е во 1804 г., што е означено на натпис на јужниот ѕид. На натписот се вели дека храмот е обновен во 1804 г., односно дека е подигнат врз темелите на постар поствизантиски, а можеби и византиски храм.

Црквата претставува трикорабна базилика со дрвен покрив, трем од јужната страна и полукружна апсида на исток. Ѕидаријата е изведена од ситни камења,  и во јужниот ѕид има вградени камени релјефи. Внатрешноста е пространа, што укажва на тоа дека храмот веројатно бил посветен на тројца светци. До 1960-тите постоела галерија со женска црква. Трите кораби се поделени со првобитните дрвени столбови, премачкани со гипс. За вредни се сметаат резбаниот владички престол и амвон, певницата и проскинитарите, како и клупите. На иконостасот има икони од XVII, XVIII и XIX век, од кои некои се дело на Кулакиската школа.

На 12 септември 2011 г. во жртвеникот на храмот, десно од олтарот се положени моштите на Света Кирана, маченичка од Висока. На 8 февруари 2012 г. десно од олтарната врата се положени дел од моштите на Света Акилина, маченичка од лагадинското село Загливер.


Saint Elijah Icon from Archangels Church in Ossa Visoka.jpg | „Свети Илија“
Saint Kyrana Icon from Archangels Church in Ossa Visoka.jpg | „Света Кирана“
Saint Spyridon Icon from Archangels Church in Ossa Visoka.jpg | „Свети Спиридон“


## Поврзано
* Лагадинско-ајватовско-рендинска епархија

## Наводи

Архангели, Висока
Архангели, Висока
Категорија:Појавено во 1804 година
Лука Иванушец

**Лука Иванушец** (); (роден на  во ) — хрватски фудбалер, играч од средниот ред на Динамо Загреб и на хрватската репрезентација.

## Клупска кариера
Својата кариера ја започнал во екипата од својот роден град, НК Вараждин, каде останал до 2015 година, кога на возраст од 17 години се преселил во Локомотива Загреб. Иако првично бил дел од младинскиот тим, на 20 декември 2015 година тој дебитирал за првиот тим на Локомотива, во победата со 3-0 над Славен Белупо. Својот прв гол за загрепската екипа го постигнал на 3 декември 2016 година против Цибалија. Вкупно за Локомотива одиграл 78 натпревари и постигнал 9 гола. 

На 19 август 2019 година, Иванушец потпишал петгодишен договор со Динамо Загреб. За *модрите* дебитирал на 31 август 2019 година, во дербито против Хајдук на Пољуд, кое неговата екипа го загубила со 1-0. Својот прв погодок за Динамо го постигнал во натпревар против Риека. Во сезоната 2019-2020, со клубот го освоил хрватското првенство - првиот трофеј во неговата кариера.

## Репрезентативна кариера
За хрватската сениорска репрезентација дебитирал на 11 јануари 2017 година против  на Чајна купот, на кој Хрватска настапила со речиси целосен состав од домашната лига. Својот прв погодок за репрезентацијата го постигнал на истото натпреварување во поразот од  во натпреварот за третото место. 

Во летото 2021 година, Иванушец се нашол на списокот со играчи за Европското првенство 2020 кој го објавил хрватскиот селектор Златко Далиќ. На првенството забележал два настапи во групната фаза и играл во осминафиналето против Шпанија, после кое неговата репрезентација била елиминирана.

## Титули
#### Динамо Загреб
***[[Прва фудбалска лига на Хрватска|Хрватско првенство]]** : 3
:2019-2020, 2020-2021, 2021-2022
***[[Фудбалски куп на Хрватска|Куп на Хрватска]]** : 1
:2020-2021
***[[Суперкуп на Хрватска]]** : 1
:2019

## Наводи

Категорија:Живи луѓе
Категорија:Хрватски фудбалери
Категорија:Фудбалери на ФК Динамо Загреб
Знак за првенство на минување за возила од спротивна насока

150п|мини|Пример за знакот „првенство на минување за возила од спротивна насока“.
**Знакот за првенство на минување за возила од спротивна насока** ― еден од сообраќајните знаци за изречни наредби. Означува забрана за пристап на возила на тесниот дел од патот пред да поминат возилата од спротивна насока на тој дел од патот.

## Поврзано
* Знак за задолжително запирање
* Знак за крстосување со пат со првенство на минување
* Знак за забрана за сообраќај во двете насоки
* Знак за забрана за сообраќај во една насока

## Наводи

Категорија:Сообраќајни знаци
Знак за забрана за сообраќај во двете насоки

150п|мини|Пример за знакот „забрана за сообраќај во двете насоки“.
**Знакот за забрана за сообраќај во двете насоки** ― еден од сообраќајните знаци за изречни наредби. Означува пат, односно дел од патот на кој сообраќајот е забранет за сите возила во двете насоки.

## Поврзано
* Знак за задолжително запирање
* Знак за крстосување со пат со првенство на минување
* Знак за првенство на минување за возила од спротивна насока
* Знак за забрана за сообраќај во една насока

## Наводи

Категорија:Сообраќајни знаци
Црква „Св. Ѓорѓи“ - Балџа (Солунско)

**Свети Ѓорѓи** () — црква во селото Балџа, Солунско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Храмот се наоѓа во југоисточниот дел на селото. Годината на изградба не е со сигурност позната. Преданието вели дека црквата е подигната во 1250 г. Мермерна плоча над јужниот ѕид однадвор вели дека е изградена во 1744 г., а истата година ја има и внатре на северниот ѕид на наосот, но се смета дека ова е годината на обнова, а не на изградба на црквата. Претставува голема камена трикорабна базилика. Внатрешноста е живописана и има резбан, позлатен и насликан иконостас со икони од почетокот на XIX век.

Црквата е прогласена за историски споменик во 1983 г.

## Поврзано
* Лагадинско-ајватовско-рендинска епархија

## Наводи

Ѓорѓи, Балџа
Ѓорѓи, Балџа
Категорија:Споменици на културата во Даутбал (општина)
Црква „Св. Атанасиј“ - Каваларци

**Свети Атанасиј** () — црква во селото Каваларци, Лагадина, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Црквата е гробишен храм, сместен во северниот дел на селото, и сè до изградбата на „Св. Нектариј“ била парохиска. Подигната е во 1850 г. според камениот натпис вграден во јужниот ѕид. Претставува трикорабна базилика со дрвен покрив и полукружна апсида на исток. Има димензии од 12,75 × 19,25&nbsp;м. На запад и југ има трем од почетокот на XX век. Храмот е изграден на блатно место, и претрпел разни статички неповолни интервенции. Украсите во внатрешноста се во лоша состојба. На новиот иконостас има неколку икони од стариот дрвен иконостас, а останатите икони се во жртвеникот. Во храмот има вкупно 69 вредни преносливи икони, една хоругва за поворки, 8 литургиски предмети и 31 старопечатени книги. Иконите се од 1856, 1857, 1865 и 1872 г. и дел од нив се дело на мајсторот Ставракис Маргаритис од погрченото солунско село Кулакија. Книгите датираат од 1843, 1852, 1902 г., меѓу кои е евангелие со сребрена опкова. Во жртвеникот и на јужниот ѕид на наосот има остатоци од фрески, веројатно од почетокот на XX век.

Во 1997 г. црквата е прогласена за споменик на културата.

## Поврзано
* Лагадинско-ајватовско-рендинска епархија

## Наводи

Атанасиј, Каваларци
Атанасиј, Каваларци
Категорија:Споменици на културата во Лагадина (општина)
Атанасиј, Каваларци
Категорија:Појавено во 1850 година
Црква „Св. Петка“ - Балевец

**Света Петка** () — црква во селото Балевец, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Црквата е гробишен храм, сместен во североисточниот дел на селото. Според натпис на фреска над јужниот влез однадвор, храмот е изграден во 1834 г. веројатно врз темелите на постара црква.

Храмот претставува трикорабна базилика со дрвен покрив, полукружна апсида на исток и трем направен подоцна.

Живописот во црквата е интересен. На јужниот ѕид е претставен ктиторот Трендафил Хаџидимитров, облечен во носија од тоа време. Резбаниот  иконостас со светни украси, иконите на него и реставрираните самостојни икони се дело на Кулакиската школа и носат потписи од почетокот на XIX век.

По изградбата на новиот главен храм „Св. Петка“ во 1982 г. (на 100&nbsp;м југозападно од стариот), сите преносливи икони од старата црква се префрлени во новата – 80 икони од 1828, 1834, 1868 и 1883 г. и 1 дрвена дарохранителница.

Земјотресот во 1978 г. причинил големи штети на храмот, и потоа се направени разни произволни интервенции кои значително го измениле неговиот првобитен облик.

Денсо од храмот има извор.

Во 1993 г. црквата е прогласена за споменик на културата.

## Поврзано
* Лагадинско-ајватовско-рендинска епархија

## Наводи

Петка, Балевец
Петка, Балевец
Категорија:Споменици на културата во Лагадина (општина)
Петка, Балевец
Категорија:Појавено во 1834 година
Црква „Св. Ѓорѓи“ - Берово (Лагадинско)

**Свети Ѓорѓи** () — црква во селото Берово, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Ова е гробишен храм во североисточниот крај на селото, изграден околу 1830 г. Има дури 188 вредни икони, изработени од почетокот на XVII до почетокот на XX век.

Црквата е трикорабна базилика. Можеби имала портик на јужниот ѕид, каде има затворена врата. Големиот резбан иконостас речиси целосно го двои жртвеникот од наосот. Храмот е живописан во 1843 г. од Маргарит Ламбу од погрченото солунско село Кулакија. Најстарите икони се од 1774 г.

## Поврзано
* Лагадинско-ајватовско-рендинска епархија

## Наводи

Ѓорѓи, Берово
Ѓорѓи, Берово
Ѓорѓи, Берово
Категорија:Појавено во 1830 година
Црква „Св. Ѓорѓи“ - Геракари

**Свети Ѓорѓи** () — црква во селото Геракари, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Црквата е гробишен храм, сместен во северниот дел на селото. Сè до изградбата на црквата „Рождество на пресв. Богородица“, ова бил парохиски храм на селото. Црквата е изградена во XIX век и била метох на светогорскиот манастир Григоријат. Во првата фаза веројатно бил еднокорабен. Подоцна претрпел бројни интервенции и проширувања, претворајќи го во трикорабна базилика со затворен трем на запад и југ и полукружна апсида на исток. Внатре има дрвен иконостас од XIX век со растителни украси. На иконостасот има неколку преносливи икони од првобитниот инвентар на црквата. Останатите вредни предмети се пренесени во „Рождество на пресв. Богородица“.

## Поврзано
* Лагадинско-ајватовско-рендинска епархија

## Наводи

Ѓорѓи, Геракари
Ѓорѓи, Геракари
Црква „Рождество на Пресвета Богородица“ - Геракари

**Рождество на Пресвета Богородица** () — црква во селото Геракари, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Црквата е изградена во XX век и се наоѓа во северниот дел на селото, на 100&nbsp;м јужно од постарата црква „Св. Ѓорѓи“. Претставува трикорабна базилика со камбанарија на запад. Во храмот се пренесени вредните предмети од постарата црква. Има 11 преносливи икони и 10 старопечатени книги. Особено вредна е поклоничката икона на Христос Седржител со Свети Јован Богослов сместена во јужниот кораб, која веројатно датира од XVI век.

## Поврзано
* Лагадинско-ајватовско-рендинска епархија

## Наводи

Богородица, Геракари
Богородица, Геракари
Црква „Св. Атанасиј“ - Хоруд

**Свети Атанасиј** () — црква во селото Геракари, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Црквата е изградена во втората половина на XVI век. Впечатливите фрески на црквата се изработени во втората половина на XVII век, а иконите на иконостасот се од периодот 1760 – 1780 г.

## Поврзано
* Лагадинско-ајватовско-рендинска епархија

## Наводи

Атанасиј, Хоруд
Атанасиј, Хоруд
Црква „Св. Ѓорѓи“ - Свети Васил

**Свети Ѓорѓи** () — црква во селото Свети Васил, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Црквата е гробишен храм, сместен во источниот дел на селото. Изградена е во XIX век. Сè до изградбата на „Успение на пресв. Богородица“ бил главен селски храм.

Храмот е трикорабна базилика со дрвен покрив, типична за своето време. На исток има шестаголна апсида, изѕидана од делкан варовник со по пет слепи лакови во две подрачја едно над друго. Во ѕидаријате се вградени разни сполии — релјефи, керамика, архитектонски елементи. Аголните камења се направени од делкан камен. Во нишата на жртвеникот има фреска, на која е претставен Дејзис. Живопис има и однадвор во нишата над западната врата, како и на северниот ѕид. По изградбата на „Успение на пресв. Богородица“, повеќето преносливи икони се префрлени во неа. Во „Св. Ѓорѓи“ не останале речиси никакви елементи од извориот инвентар, со исклучок на четири четири преносливи икони. Во „Успение на пресв. Богородица“ има 21 пренослива икона и 19 стари книги.

Во 1978 г. е заменет покривот на црквата.

Во 1983 г. храмот е прогласен за споменик на културата.


 Saint Demetrius Icon from Saint George Church in Agios Vasileios.jpg | „Свети Димитриј“
 Saint George Icon from Saint George Church in Agios Vasileios.jpg | „Свети Ѓорѓи“
 Saint Athanasius Icon from Saint George Church in Agios Vasileios.jpg | „Свети Атанас“
 Saint Nicholas Icon from Saint George Church in Agios Vasileios.jpg | „Свети Никола“


## Поврзано
* Лагадинско-ајватовско-рендинска епархија

## Наводи

## Надворешни врски

Ѓорѓи, Свети Васил
Ѓорѓи, Свети Васил
Категорија:Споменици на културата во Лагадина (општина)
Париз-Рубе 2022

**Париз-Рубе 2022** — 119. издание на велосипедската еднодневна трка Париз-Рубе, која се одржала на 17 април како 15. настан во сезоната на Светската турнеја.

Трката била освоена од холандскиот возач Дилан ван Барле.

## Екипи

Бидејќи Париз-Рубе е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Седум професионални континентални екипи биле дополнително поканети, со што била заокружена главната група од 25 екипи.

## Поредок
### Завршен пласман

## Список на учесници

## Наводи

## Надворешни врски
* 
* 

Категорија:Париз-Рубе
Категорија:Светска турнеја на UCI 2022
Категорија:Франција во 2022 година
Црква „Св. Ѓорѓи“ - Негован (Лагадинско)

**Свети Ѓорѓи** () — црква во селото Негован, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Храмот е парохиска црква во центарот на селото, изградена во XVII век. На крајот од XIX и почетокот XX век црквата била поприште на ожесточени судири помеѓу егзархистите и патријаршистите во селото.

## Поврзано
* Лагадинско-ајватовско-рендинска епархија

## Наводи

Ѓорѓи, Негован Лагадинско
Ѓорѓи, Негован Лагадинско
Категорија:Негован (Лагадинско)
Црква „Св. Ѓорѓи“ - Станово

**Свети Ѓорѓи** () — црква во некогашното село Станово, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Црквата е остаток од изчезнатото село, јужно од Каваларци. Претставува еднокорабен храм со дрвен покрив, изграден во XIX век, иако првичната црква потекнува од византиско време. Градбата е во многу пропадната состојба, настрадана од забот на времето и разни грабежи.

Во 1983 г. црквата е прогласена за споменик на културата.

## Поврзано
* Лагадинско-ајватовско-рендинска епархија

## Наводи

Ѓорѓи, Станово
Ѓорѓи, Станово
Категорија:Споменици на културата во Лагадина (општина)
Црква „Св. Димитриј“ - Корфалу

**Свети Димитриј** () — црква во селото Корфалу, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.
 
Црквата е изградена во XX век во центарот на селото и има улога на парохиски храм. Претставува крстокуполна трикорабна базилика со повисок среден кораб и припрата на запад. Во неа се чуваат 35 вредни икони од XVIII – XIX век (со датуми 1763, 1830, 1842 и 1893 г.).

## Поврзано
* Лагадинско-ајватовско-рендинска епархија

## Наводи

Димитриј, Корфалу
Димитриј, Корфалу
Црква „Живоносен Извор“ - Берово (Лагадинско)

**Живоносен Извор** () — црква во селото Берово, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Црквата се наоѓа во центарот на селото. Претставува мал темен храм. Судејќи по архитектонските особености, изградена е во XVII век.

## Поврзано
* Лагадинско-ајватовско-рендинска епархија

## Наводи

Живоносен Извор, Берово Лагадинско
Живоносен Извор, Берово Лагадинско
Црква „Св. Димитриј“ - Воренос

**Свети Димитриј** () — црква во селото Воренос, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Храмот е изграден на почетокот на XIX век на рид јужно од селото, каде се наоѓало средновековното село. Подигнат е врз апсидата на постара црква, откриена при археолошките ископувања од 2003-2005 г. Постарата црква веројатно датира од XV век, кога за селото се одвивал спор помеѓу Ардамерската и Ајватовско-рендинската епископија. Околу црквата имало камен ѕид.

На местото на црквата имало гробишта во времето на династијата Палеолози. Зафаќа површина од 1 декар, и тука преостанале две повеќевекови дрва. Во 1960 г. е решено местото да се зарамни и да се користи за земјоделски цели. Ископани се стотици кубици земја заедно со остатоците од византиската населба и фрлени во соседниот поток. Спасени се единствено темелните на градба од VI век.

## Поврзано
* Лагадинско-ајватовско-рендинска епархија

## Наводи

Димитриј, Воренос
Димитриј, Воренос
Телматологија

**Телматологијата** ― гранка на физичката географија која се занимава со проучување на моклиштата, како што се мочуриштата.

## Наводи

Категорија:Науки за животната средина
Категорија:Физичка географија
Категорија:Моклишта
Црква „Св. Петка“ - Воренос

**Света Петка** () — црква во селото Воренос, Лагадинско, Егејска Македонија. Претставува катедрален храм Лагадинско-ајватовско-рендинската епархија на Цариградската патријаршија.

Храмот е изграден во 1974 г. и се наоѓа во центарот на селото. Претставува трикорабна базилика со затворен трем на југ, тројна апсида на исток и камбанарија во југозападниот агол.

Внатре има преносливи икони и делови од резбаниот иконостас на постар храм, изработен најдоццна во првата половина на XIX век судејќи по натписите на иконите. Овој стар храм бил подигнат над рид вон селото и паднал во земјотресот од 1978 г. Во црквата се чуваат вкупно 20 преносливи икони, дел од иконостас, распетие со два резбани змеја под него и едни царски двери.

## Поврзано
* Лагадинско-ајватовско-рендинска епархија

## Наводи

Петка, Воренос
Петка, Воренос
Категорија:Појавено во 1974 година
Црква „Св. Илија“ - Гвоздово

**Свети Илија** () — црква во селото Гвоздово, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Храмот е гробишна црква, сместена во источниот дел на селото. Изградена е во 1810 г.

## Поврзано
* Лагадинско-ајватовско-рендинска епархија

## Наводи

Илија, Гвоздово
Илија, Гвоздово
Категорија:Појавено во 1810 година
Мостарска Бијела

**Мостарска Бијела** или едноставно **Бијела** (во превод: Бела) ― планински поток и клисура во Босна и Херцеговина. И покрај слабиот проток и релативно краткиот тек, оваа река зазема значајно место во геологијата и хидрологијата на динарскиот карст во Босна и Херцеговина.

## Географија
лево|мини|200x200пкс|Сливот на Бијела со вештачкиот резервоар Неретва - Салаковац го покрива устието и околу 1 километар од реката.
Мостарска Бијела е лева притока на реката Неретва. Започнува од југозападните падини на планината Прењ, каде што се нарекува Горња Бијела и тече во правец од север кон југ-југозапад и се влева во Неретва кај селото Бијела во регионот на Дрежница Доња и Салаковац.

## Ретка геологија
Реката Мостарска Бијела правина ретка и единствена карстна геолошка особеност, која наликува на понорница со полуподземен тек налик на кањон. Она што е уникатно овде, во случајот на Мостарска Бијела, е тоа што пештерскиот покрив на нејзиниот подземен дел е отворен на површина во облик на многу тесен јаз на многу места, доволно само за мала количина на светлина да навлезе во кавернозното речно течение. Иако многу тежок подземниот тек е сè уште прооден, а со тоа и привлечен за туристите, планинарите, особено за искачувачи по кањони и спелеолози.

## Еколошка контроверзност на автопатот А1 коридор Вц
лево|мини|207x207пкс|Траса на автопатот А1 Ц5 низ Босна и Херцеговина.
Според првата варијанта на предложената траса на нов автопат низ Прењ, долините на Коњичка Бијела и Мостарска Бијела требале да бидат силно погодени, каде што немало да остане многу од нејзината природна средина. Убавите карстни појави на длабоки кањони, подземни водопади и пештери во долината на Мостарска Бијела ќе бидат уништени или барем покриени со асфалт, бетон или камен од тунелите.

## Поврзано
* Список на реки во Босна и Херцеговина
* Неретва
* Прењ
* Динариди
* Понорница

## Наводи

## Надворешни врски
*  
* Мостарска Бијела на SummitPost.org

Категорија:Реки во Босна и Херцеговина
Категорија:Координати на Википодатоците
Категорија:Кањони и клисури во Босна и Херцеговина
Категорија:Понорници во Босна и Херцеговина
Категорија:Подземни водопади
Категорија:Карстни формации во Босна и Херцеговина
Категорија:Притоки на Неретва
Црква „Св. Илија“ - Клисели

**Свети Илија** () — црква во селото Клисели, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Црквата е гробишен храм во северозападниот дел на селото. Изграден е во XX век врз темелите на постара црква со истото име. Во 1926 г. селото е преименувано во *Профитис* („Пророк“) во чест на светецот. Внатре се зачувани вредни предмети од стариот храм — 55 преносливи икони, едни царски двери, украсно плато на дверите, 6 литургиски предмети и 30 старопечатени книги. Иконите се од XVIII и XIX век. Некои од нив се потпишани од познати зографи како Маргарит Ламбу од погрченото солунско село Кулакија. Меѓу книгите се издвојуваат две евангелија со сребрена опкова и еден неделник. Во некои од книгите има приписки како стиховите на извесен поп Атанас, кои имаат книжевна вредност.

## Поврзано
* Лагадинско-ајватовско-рендинска епархија

## Наводи

Илија, Клисели
Илија, Клисели
Илија, Клисели
Арнего

мини|Поглед од мостот Сенра.
**Арнего** ― река во покраината Понтеведра, Галисија, Шпанија. Таа е притока на Уља.

## Етимологија
Според Е. Баскуас, „Арнего“, запишан веќе како Арнего во 853 година, произлегол од обликот *арнаиком или *арнеком, која припаѓа на старата европска хидронимија и потекнува од индоевропскиот корен ***ер*-* „тече, се движи“.

## Поврзано

* Реки во Галисија

## Наводи

Категорија:Реки во Галисија
Категорија:Реки во Шпанија
Тур де Романди 2022

**Тур де Романди 2022** (именувана и како **Трка околу Романди**) — 75. издание на велосипедската етапна Тур де Романди, која се одржала помеѓу 26 април и 1 мај како осумнаесетти настан во сезоната на Светската турнеја.

## Екипи

Бидејќи Тур де Романди е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Воедно, една професионална континентална екипа и националната екипа на Швајцарија биле дополнително поканети, со што на трката имало 20 екипи.

## Рута

На трката имало еден пролог и пет етапи.

## Етапи
### Пролог

### Етапа 1

### Етапа 2

### Етапа 3

### Етапа 4

### Етапа 5

## Завршен пласман

## Поредок

* На првата етапа, Роан Денис, кој бил втор во бодовниот пласман, ја носел портокаловата маичка, бидејќи првопласираниот Итан Хејтер ја носел зелената маичка како предводник на генералниот пласман.
* На првата етапа, Итан Вернон, кој бил втор во пласманот за млад возач, ја носел белата маичка, бидејќи првопласираниот Итан Хејтер ја носел зелената маичка како предводник на генералниот пласман.
* На втората етапа, Дилан Тенс, кој бил втор во бодовниот пласман, ја носел портокаловата маичка, бидејќи првопласираниот Роан Денис ја носел зелената маичка како предводник на генералниот пласман.

## Список на учесници

## Наводи

## Надворешни врски
* 
* 
* 

Категорија:Тур де Романди
Категорија:Светска турнеја на UCI 2022
Категорија:Швајцарија во 2022 година
Град од републичко значење

**Град од републичко значење** е административна единица на федералните субјекти во Русија која има еднаков статус со реоните, но е организиран околу голем град; понекогаш со околните рурални територии.

## Видови
Заклучно со 2013, постојан следниве видови:

Категорија:Административна поделба на Русија
Црква „Успение на Пресвета Богородица“ - Свети Васил

**Успение на Пресвета Богородица** () — црква во селото Свети Васил, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Црквата е сместена во источниот дел на селото. Изградена е во XX век и ја заменува старата гробишна црква „Св. Ѓорѓи“ како парохиски храм на селото. Претставува трикорабна базилика со отворен трем на запад и куловидна камбанарија на југозападниот агол. Влезовите се од запад и југ. По изградбата на храмот, во него се префрлени повеќето преносливи икони и вредни предмети од црквата „Св. Ѓорѓи“. Во „Успение на пресв. Богородица“ има 21 пренослива икона и 19 стари книги.


 01 Nativity of Mary Icon in Assumption of Mary Church in Agios Vasileios.jpg | „Рождество на пресв. Богородица“
 02 Saint Mercurius and Saint Catherine Icon in Assumption of Mary Church in Agios Vasileios.jpg | „Свети Меркурий и Света Екатерина“
 03 Ascension of Jesus Icon in Assumption of Mary Church in Agios Vasileios.jpg | „Вознесение Христово“
 04 Apostles Icon in Assumption of Mary Church in Agios Vasileios.jpg | „Собор на Дванаесетте апостоли“
 05 Assumption of Mary Icon in Assumption of Mary Church in Agios Vasileios.jpg | „Успение на пресв. Богородица“
 Saint Dionysus of Olympus and Saint Charalambos Icon in Assumption of Mary Church in Agios Vasileios.jpg | „Свети Дионисиј Олимписки и Свети Харалампиј“
 07 Saint Christopher and Saint Tryphon Icon in Assumption of Mary Church in Agios Vasileios.jpg | „Свети Христофор и Свети Трифон“
 08 Saint George Icon in Assumption of Mary Church in Agios Vasileios.jpg | „Свети Ѓорѓи“
 09 Epitaphios Icon in Assumption of Mary Church in Agios Vasileios.jpg | „Оплакување на гробот“
 10 Saint Theodore Tyron and Saint Theodore Stratelates Icon in Assumption of Mary Church in Agios Vasileios.jpg | „Св. Теодор Тирон и Теодор Стратилат“
 11 Holy Trinity Icon in Assumption of Mary Church in Agios Vasileios.jpg | „Крунисување на Богородица“
 12 Nativity of Jesus Icon in Assumption of Mary Church in Agios Vasileios.jpg | „Рождество Христово“
 13 Christ on Throne Icon in Assumption of Mary Church in Agios Vasileios.jpg | „Христос на престол“
 14 Saint Anthony Icon in Assumption of Mary Church in Agios Vasileios.jpg | „Свети Антониј“
 15 Baptism of Christ Icon in Assumption of Mary Church in Agios Vasileios.jpg | „Крштение Господово“
 16 Saint Peter Icon in Assumption of Mary Church in Agios Vasileios.jpg | „Свети Петар“
 17 Saint Andrew Icon in Assumption of Mary Church in Agios Vasileios.jpg | „Свети Андреја“
 18 Sts. Constantine and Helen Icon in Assumption of Mary Church in Agios Vasileios.jpg | „Св. Константин и Елена“
 19 Beheading of Saint John the Baptist Icon in Assumption of Mary Church in Agios Vasileios.jpg | „Отсечение на главата на Јован Крстител“
 20 Saint Mary Icon in Assumption of Mary Church in Agios Vasileios.jpg | „Пресвета Богородица“
 21 Holy Mass Icon in Assumption of Mary Church in Agios Vasileios.jpg | „Светата литургија“


## Поврзано
* Лагадинско-ајватовско-рендинска епархија

## Наводи

## Надворешни врски

Богородица, Свети Васил
Богородица, Свети Васил
Антицестодален агент

**Антицестодален агент** бил лек кој се користел во отстранување на црви за борба против инфекцијата со тенија. Името го добил од Цестода.

Примерите вклучувале:

* албендазол
* албендазол сулфоксид
* дихлорофен
* никлосамид
* кинакрин

## Наводи

## Поврзано

* Таеницид

Категорија:Антипаразитици
Кило-

**Кило-** (симбол: к) — претставка во SI системот на единици што означува 103 или 1000. На пример:

* килограм е 1000 грама
* километар е 1000 метри
* киловат е 1000 вати
* килоџул е 1000 џули

Усвоен во 1795 година, доаѓа од грчкиот χίλιοι, што значи *илјада*.

„Кило“ често се користи како кратенка за „килограм“.

## Употреба во компјутерската техника
Во компјутерската техника, кило не секогаш значи 1000, туку често е еквивалент на 1024 (2 10), најчесто кога тоа значи простор за складирање.

## Наводи

## Поврзано
* SI претставка

## Надворешни врски
* Веб-страница на BIPM

Категорија:Si-претставки
Категорија:Грцизми
Категорија:SI-претставки
Категорија:1000 (број)
Црква „Св. Петка“ - Лагадина

**Света Петка** () — црква во градот Лагадина, Егејска Македонија. Претставува една од катедралите на Лагадинско-ајватовско-рендинската епархија на Цариградската патријаршија.

Храмот се наоѓа во центарот на градот. Изграден е во 1934 г. врз темелите на претходна црква од 1860 г., урната во почетокот на 1920-тите. Претставува крстокуполен храм во византиски стил.

Внатре се чуваат 105 преносливи икони од  XVIII (1790), XIX (1849, 1868, 1882, 1892) и XX век (1902), од кои дел се творби на истаканти зографи од Кулакиската школа. Зачувано е и распетието на стариот иконостас, два други дела од него со Светите Апостоли, две хоругви за поворки, 47 литургиски предмети, како и 48 старопечатени и ракописни книги, од кои се издвојуваат две евангелија од 1768 и 1791 г. и ракописна служба на Света Кирана со приписка од 1819 г.


 077 Saints Constantine and Helen Icon 2 from Saint Paraskevi Church in Langadas.jpg | „Св. Константин и Елена“
 002 Saint Paraskevi Icon from Saint Paraskevi Church in Langadas.jpg | „Света Петка“
 003 Saint Nicholas Icon from Saint Paraskevi Church in Langadas.jpg|„Свети Никола на престол“
 004 Saint Mary Enthroned Vrefokratousa Icon from Saint Paraskevi Church in Langadas.jpg | „Пресв. Богородица на престол со Младенецот“
 072 Saint Demetrius Icon from Saint Paraskevi Church in Langadas.jpg | „Свети Димитриј“


## Поврзано
* Лагадинско-ајватовско-рендинска епархија

## Наводи

## Надворешни врски

Петка
Петка, Лагадина
Петка, Лагадина
Петка, Лагадина
Кафеава детелина

**Кафеава детелина** () — вид цветно растени од семејството на бобовите (*Fabaceae*). Се среќава во поголемиот дел од континентална Европа, Кавказ, Турција, Ирак и Иран. Тоа било локално важна сточна храна во субалпските пасишта.

## Подвидови
Прифатени се следниве подвидови:

* *Trifolium badium* subsp. *badium* – цел опсег, освен Турција
* *Trifolium badium* subsp. *rytidosemium*    - Турција, Ирак

## Наводи

Категорија:Статии со микроформати за вид
Категорија:Детелина
Категорија:Флора на Македонија
Дека-

**Дека-** (од грчки: δέκα = десет) — грчка претставка што значи десет. Латинскиот еквивалент е деци.

Овој префикс е, исто така, претставка (симбол: **да**, меѓун. **da**) во системот на единици SI што означува фактор од 101 и 10, соодветно. Не се користи често и е усвоен во Франција во 1795 година и на меѓународно ниво во 1960 година.

* 1 декаметар = 10 метри
* 1 декалитар = 10 литри

Примери:

* Во календарите, една деценија е период од 10 години.
* Во електромеханичката опрема, декадата е група од десет броеви на прекинувач или индикатор, кои можат да претставуваат единици, десетици, стотки итн.
* Декаподот е суштество со десет нозе од редот на десетношци (*Decapoda*). Еден вид на десетножец е јастогот (вид на десетножен членконог), а другиот е сипа (вид главоноги)
* Декагонот е многуаголник со 10 страни.
* Во телоградбата, дека е кратенка за нандролон **дека***ноат*, анаболичен стероид.

## Наводи

## Поврзано
* SI-претставка
* Грчки нумерички префикси

## Надворешни врски
* Веб-страница на BIPM

Категорија:SI-претставки
Категорија:Грцизми
Категорија:Зборови што ги нема во ТРМЈ
Санти-

**Санти-** или **центи-** (симбол **c**) — претставка во меѓународниот систем на мерни единици што означува фактор од 10−2 или 1/100.

Потврдена во 1795 година, претставката доаѓа од латинскиот *centum*, што значи *стотина*.

## Наводи

## Поврзано
* SI-претставка

## Надворешни врски
* Мрежно место BIPM

Категорија:SI-претставки
Категорија:Латинизми
Нашиот леб секојдневен

**„Нашиот секојдневен леб“** (англиски: *Our Daily Bread*) — филм на режисерот Кинг Видор (King Vidor) од 1934 година. Исто така, Видор е и автор на сценариото, заедно со Елизабет Хил (Elizabeth Hill). Главните улоги ги играат: Карен Морли (Karen Morley), Том Кин (Tom Keene) и Џон Кволен (John Qualen).

## Синопсис
Во филмот се прикажува група работници кои за да ја победат сиромаштијата се здружуваат во еден вид земјоделска задруга...

## Наводи

Категорија:Американски филмови
Категорија:Филмови на англиски јазик
Категорија:Црно-бели филмови
Категорија:Филмови од 1934 година
Категорија:Филмови на Кинг Видор
Категорија:Филмови со Карен Морли
Категорија:Филмови со Том Кин
Категорија:Филмови со Џон Кволен
Силахдар ага

мини|340x340пкс| Приказ на Силахдар Ага од Книгата на носии на Раламб, 17 век
**Силахдар Ага** — дворска титула во Отоманското Царство, означувајќи го главниот службеник на отоманскиот султан. Како такви, носителите на овие функции биле личности со големо влијание и обезбедувале многу високи функционери, па дури станувале и големи везири.

Името на титулата потекнува од персискиот *silahdar*, што значи „*носител на оружје*“, титула првично усвоена од Селџуците, која означувала еден од главните помошници на султанот, кој го носел своето оружје и бил одговорен за арсеналот на армијата.  Османлиите ја наследиле оваа титула и ја издигнале дополнително: до времето на Мехмед II ( ) Силахдар Ага бил втор човек на султанската тајна соба (*Хас Ода*) по Капи-агата. 

Должностите на Силахдар Ага во палатата вклучувале управување со сите комуникации до и од султанот, како и помагање во сите јавни церемонии или патувања, каде што агата го придружувал носејќи свое оружје.  Силахдар ага бил задолжен и за специјален телохранителски полк, *silahdar bölüğü* или *sarı bayrak bölüğü* („Дивизија на жолти знаменца“) по неговото препознатливо знаме. Единицата пораснала од 2.000 *силахдари* за време на Мехмед II на 2.780 во 1568 година, 2.930 во 1588 година, 5.000 во 1597 година, 6.244 во 1660 година, 7.683 во 1699 година, 10.821 во 1713 година, достигнувајќи 12.000 во времето на Махмуд II. 

Поради нивната близина со султанот, носителите на функцијата биле многу влијателни, а голем дел од нив поминале на високи позиции во османлиската влада, вклучително и функцијата на Голем везир.  Под водство на способниот Чорлулу Али-паша, кој ја извршувал функцијата во времето на владеењето на Мустафа II (  ), функцијата станала до толку важна што ги презела последните преостанати овластувања на некогаш моќниот Капи Ага.   Последниот носител на функцијата бил Гиритли Али-паша, кој починал во 1831 година. Султанот Махмуд II потоа ја укинал функцијата, спојувајќи ја со управителот на ризницата (*кетхуда*). 

## Наводи

Категорија:Отомански титули
Категорија:Отомански двор
Категорија:Војска на Отоманското Царство
Калфа (дворска слугинка)

**Калфа** („чирак, помошник на господарот“) — општ термин во Отоманското Царство за жените придружници и надзорници во служба во царската палата.  Девојките почетници морале да чекаат унапредување во ранг на калфа.  Тоа било ранг под *уста*, титулата на водечките административни/надзорни службеници на харемот. Титулите *уста* и *калфа* припаѓаат на терминологијата на османлиската еснафска организација и други хиерархиски организирани корпоративни тела. Официјално како робови или слугинки, овие жени - во зависност од нивниот чин - можеле да имаат значителен авторитет и влијание во нивните должности и генерално биле третирани со голема почит од пониските придружници во харемот, како и од членовите на царското семејство. 

Кај занаетчиите терминот имал сличен ранг: помлад мајстор што допрва треба да добие статус  и да отвори сопствен дуќан.

## Царска калфа
Службениците во лична служба на монархот биле наречени хубкар калфалари.  Хазинедар (на турски „благајник“) биле калфиза надзорни должности во харемот.  Тие биле рангирани над обичната калфа.  Нивната глава, , ја имал втората највисока позиција во службата во харемот, веднаш под госпоѓата управител. 

Значајните жени традиционално се нарекуваат калфи вклучително и Џеври Калфа, робинка која го спасила животот на султанот Махмуд II и била наградена за нејзината храброст и лојалност и назначена за хазинедар уста, главен благајник на царскиот харем, како втора најважна позиција во хиерархијата.

Сопругите на многу султани биле калфи пред нивните бракови. 
## Наводи

Категорија:Отомански конкубини
Категорија:Османлиски робови
Категорија:Отомански харем
Категорија:Отомански титули
Јота-

**Јота-** (симбол: **Ј**, меѓун. **Y**) — претставка во SI системот на единици што означува 1024 или 1 000 000 000 000 000 000 000 000.

Усвоена во 1991 година, доаѓа од грчкиот ὀκτώ (), што значи *осум*, бидејќи е еднакво на 10008.

До воведувањето на претставките рона- и квета- во ноември 2022 година, јота била најголемата и последна потврдена SI претставка.

## Поврзано
* SI претставка

Категорија:SI-претставки
Категорија:Грцизми
Капиџибашија

мини| Два ''капиџибаши'' прикажани во делото на Антоан-Лорен Кастела од 1812 година.
**Капиџибашија** — отоманска титула која го означувала шефот на вратарите на палатата, или „*главен чувар*“.  Во раната фаза на османлиската државност постоел еден единствен носител. Со текот на времето се зголемиле и во 18 век имало околу 150 истовремено носители на оваа титула.  Имателот ги надгледувал вратарите на палатата (*kapıcılar*), бил задолжен да ги чува портите, пренесувал пораки и наредби и ги извршувал наредбите на Царскиот совет. 

## Забележителни луѓе
* Фатсали Ахмед-ага Џаникли
* Абдулфетах Чапаноглу
* Кара Муса-паша
* Сулејман-бег Чапаноглу
* Коџа Мустафа-паша
* Курд Мехмед-паша
* Изет Ахмед-паша
* Топал Осман-паша
* Пијали-паша
* Кеки Абди-паша

## Наводи

Категорија:Отомански двор
Категорија:Отомански титули
Ич оглан

мини| Ич Оглан од книгата за костими Раламб, 17 век
Терминот ***Ич оглан*** („Момче од внатрешната палата“) се однесува на момчињата слуги или страници кои биле земени од христијански родители на Балканот и преобратени, според системот *[[данок во крв]]* во рамките на  Отоманското Царство, и кои работеле во *[[Ендерун]]* односно Внатрешната палата, еден од трите дела на палатата Топкапи во Истанбул. Со други зборови, тие биле слугите на Внатрешната палата, персоналот што служел во приватните станови на султанот и неговото семејство.

Истиот термин се користел и за одредени членови на јаничарите.

Тие биле обучени да бидат дворјани при што многумина по потекло биле Албанци. 

## Наводи

Категорија:Отомански двор
Категорија:Турски зборови
Мадагаскарска струја

**Мадагаскарската струда** ― океанска струја во западниот Индиски Океан.

Мадагаскарската струја е поделена на две струи - Северномадагаскарската струја и Источномадагаскарската струја. Југоисточните трговски ветрови, Јужноекваторската струја и јужниот дел наИндискиот Океан течат на запад кога ќе стигне до источниот брег на Мадагаскар, протокот се дели на Северно и Јужномадагаскарските струи. Двете струи ја прераспределуваат масата и топлината по тековиот систем долж брегот на Мадагаскар. Северномадагаскарската струја се влева во Јужноекваторската струја северно од Мадагаскар и е насочена кон Мозамбичкиот Проток, што се поврзува со екваторските струи на вртежот во Агуљаската струја во близина на брегот на Југоисточна Африка.

Северниот Индиски Океан лежи во голем антициклонски супержир, северниот дел на Мадагаскар се наоѓа помеѓу овој вртеж и циклонскиот обрт во северниот дел на Индискиот Океан. Постојат витли кои потекнуваат од Мозамбичкиот Проток и во јужниот регион на Мадагаскар кои можат да влијаат на времето на создавање на прстенот на ретрофлексијата на Агуљаката струја.

## Поврзано

* Морска струја
* Океански вител
* Физичка океанографија

## Наводи

Категорија:Географија на Мадагаскар
Категорија:Струи во Индискиот Океан
Дејвидсонова струја

Во океанографијата, **Дејвидсоновата струја** е крајбрежна  на Тихиот Океан што се протега на север по западниот брег на Соединетите Држави од Долна Калифорнија, Мексико до северен Орегон, завршувајќи на околу географска ширина 48°N, Нејзиниот тек е во непосредна близина на Калифорниската струја, но таа тече на север наместо на југ и го прегрнува крајбрежјето. Струјата е активна во текот на целата година на 200 м под нивото на морето, но се појавува во текот на зимските месеци, главно од средината на ноември до средината на февруари. Во овие месеци северните ветрови слабеат и донекаде се заменуваат со југозападни ветрови.

## Поврзано

* Севернотихоокеански вител

Дејвидсоновата струја била откриена од геодезистот, астроном, географ, геодет и инженер Џорџ Дејвидсон од Соединетите Држави, кој бил поврзан со раната Калифорниска академија на науките во Сан Франциско, Калифорнија.

## Наводи

Категорија:Струи во Тихиот Океан
Категорија:Клима на Калифорнија
Лабрадорска струја

мини|Карта на Лабрадорската струја.
**Лабрадорската струја** ― студена струја во Северниот Атлантски Океан која тече од Северноледениот Океан на југ по брегот на Лабрадор и минува околу Њуфаундленд, продолжувајќи на југ по источниот брег на Канада во близина на Нова Шкотска. Во близина на Нова Шкотска, оваа струја на студена вода се среќава со топлата Голфска струја што се движи кон север. Комбинацијата на овие две струи создава густа магла и исто така создаде едно од најбогатите риболовни полиња во светот.

Во пролетта и почетокот на летото, Лабрадорската струја пренесува санти мраз од ледниците на Гренланд кон југ во прекуатлантските бродски линии. Водите на струјата имаат ефект на ладење на канадските покраини на Атлантикот и на горниот североисточен брег на Соединетите Држави од Мејн на југ до Масачусетс. Јужно од Кејп Код, Масачусетс, Голфската струја станува доминантна океанска струја.

## Пренос на санти мраз
[мини| Фотографија од [вирови во Лабрадорската струја.]]
Лабрадорската струја има тежнеење понекогаш да оди подалеку на југ и/или на исток од нормалното. Ова може да создаде опасни услови при испорака, бидејќи може да носи санта мраз во областа на Атлантикот каде што обично не се наоѓаат. Познато е дека струјата пренесува ледени брегови на југ до Бермудите и на исток до Азорите. По потонувањето на Титаник во 1912 година, Меѓународната ледена патрола била создадена за да ги следи ледените брегови, вклучувајќи ги и оние пронајдени во областите на океанот каде што ретко се наоѓаат.

## Наводи

## Надворешни врски

* Површински струи во Атлантскиот Океан 

Категорија:Географија на Њуфаундленд и Лабрадор
Категорија:Океанографија на Канада
Категорија:Струи во Атлантскиот Океан
Категорија:Струи во Северноледениот Океан
Хекто-

**Хекто-** (симбол: **х**, меѓун. **h**) — претставка во меѓународниот систем на мерни единици  што означува 102 или 100.

Усвоена во 1795 година, доаѓа од грчкиот έκατόν, што значи *стотина*.

На пример:

* хектар, 100 ари

## Наводи

## Поврзано
* SI претставка

## Надворешни врски
* Веб-страница на BIPM

Категорија:SI-претставки
Категорија:Грцизми
Бостанџија

десно|мини| Бостанџија
**Бостанџија** (, буквално „градинар“  ) бил припадник на еден од видовите царски стражари на Отоманското Царство. Бостанџиите биле главно одговорни за заштита на палатата на султанот и нејзините простории. Го чувале и сераљото во харемот. Нивниот поглавар бил наречен Бостанџи-баши (), а имал чин на паша.  Бостанџиите своевремено броеле 3000 луѓе и биле обединети со јаничарите, друг отомански царски гардиски корпус, во воена должност. Во време на војна нивната сила била околу 12.000. До почетокот на 20 век нивниот број се намалил на околу 600.
 
## Наводи

## Надворешни врски

* „Слика на Бостањи-баши“. *Дигитална галерија.* Јавна библиотека во Њујорк . 2009 година.

Категорија:Воени единици на Отоманското Царство
Категорија:Турски зборови
Категорија:Отомански титули
Категорија:Јаничарски корпус
Рендинска базилика

**Рендинска базилика** () — средновековна црква кај селото Рендина, Лагадинско, Егејска Македонија. Своевремено била катедрала на Рендинскатата епископија на Вселенската патријаршија. Денес е во урнатини.

Црквата се наоѓа во склоп на Рендинската тврдина. Изградена е во X век врз цистерна од VI век. Цистерната е изградена од царот Јустинијан I при обновувањето на тврдината и има димензии од 4,5 × 9&nbsp; и длабочина од 4,6&nbsp;м. Подот е направен од плочки. Храмот претставува трикорабна базилика со дрвен покрив.

## Поврзано
* Лагадинско-ајватовско-рендинска епархија

## Наводи

Категорија:Археолошки наоѓалишта во Егејска Македонија
Категорија:Цркви во Бешик
Категорија:Цркви во Лагадинско-ајватовско-рендинската епархија
Категорија:Православни катедрали во Егејска Македонија
Рендинска крстокуполна црква

**Рендинска крстокуполна црква** () — средновековна црква кај селото Рендина, Лагадинско, Егејска Македонија. Денес е во урнатини.

Црквата е сместена во источниот дел на Рендинската тврдина. Изградена е во времето на династијата Палеолози. Претставува крстокуполен храм со тлоцрт на слободен крст. На влезот на црквата има остатоци од живописан портрет на ктитор од XIV век. Внатре има остатоци од забележителни керамички украси.

## Поврзано
* Лагадинско-ајватовско-рендинска епархија

## Наводи

Категорија:Археолошки наоѓалишта во Егејска Македонија
Категорија:Цркви во Бешик
Категорија:Цркви во Лагадинско-ајватовско-рендинската епархија
Ешборн-Франкфурт 2022

**Ешборн-Франкфурт 2022** (позната и како: **Трка околу Франкфурт 2022**) — 61. издание на велосипедската еднодневна трка Трка околу Франкфурт, која се одржала на 1 мај како 19. настан во сезоната на Светската турнеја.

## Екипи

Како нов настан на Светската турнеја, сите UCI World Tour екипи биле поканети на трката, но не биле обврзани да учествуваат. Со тоа, единаесет од осумнаесетте екипи избрале да учествуваат. Дополнително биле поканети и осум професионални континентални екипи, со што на трката настапиле вкупно 19 екипи.

## Поредок
### Завршен пласман

## Список на учесници

## Наводи

## Надворешни врски
* 
* 

Категорија:Трка околу Франкфурт
Категорија:Светска турнеја на UCI 2022
Категорија:Германија во 2022 година
Манастир „Св. Троица“ - Хаџи Маала

**Света Троица** () — машки манастир кај селото Хаџи Маала, Лагадинско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Манастирот се наоѓа на 1&nbsp;км североисточно од селото, во југоисточните пазуви на Богданска Планина. Во 1969 г. на местото е основан параклис посветен на Свети Нектариј. Во 1972 г. е удрен камен-темелникот на црквата „Св. Троица“ од митрополитот Спиридон Лагадински. Храмот е осветен на 5 ноември 1994 г. од истиот владика. На 1 јули 1999 г. патријархот Вартоломеј I го отворил новото крило на манастирот, каде работи Балкански студентски центар. Вартоломей исто така го поставил камен-темелникот на црквата „Св, Јован Претеча“. На 11 мај 2011 г. митрополитот Јован Лагадински во манастирот ја отворил Академијата за богословски и филозофски истражувања „Св. Кирил и Методиј“. Во манастирот има копија на чудотворната икона на Пресвета Богородица Казанска.

## Поврзано
* Лагадинско-ајватовско-рендинска епархија

## Наводи

Троица, Хаџи Маала
Троица, Хаџи Маала
Троица, Хаџи Маала
Троица, Хаџи Маала
Категорија:Појавено во 1969 година
Манастир „Христос Седржител“ - Балџа (Солунско)

**Христос Седржител** () — машки манастир кај селото Балџа, Солунско, Егејска Македонија. Влегува во состав на Лагадинско-ајватовско-рендинската епархија на Цариградската патријаршија.

Манастирот се наоѓа на рид меѓу селата Балџа и Ајватово. Основан е во 1985, а почнал да работи во 1990 г. со завршувањето на манастирската црква и конаците. Во 1992 г. се завршени двата големи параклиси „Св. Архангели“ и „Рафаил, Никола и Ирина“. Во манастирот се чува парче дрво за кое се смета дека е дел од Чесниот Крст на кој бил распнат Исус. Се чуваат и мошти на Свети Јован Претеча, Арсениј Пароски, Светите пет маченици, Апостол Филип, првомачениот Стефан, Лазар, пријателот Исусов, Рафаил, Никола и Ирина, Харалампиј, Константин и Елена, Ѓорѓи Победоносец, Пантелејмон, Петка, Јован Златоуст, Григорих Богослов.

## Поврзано
* Лагадинско-ајватовско-рендинска епархија

## Наводи

Христос Седржител, Балџа Солунско
Христос Седржител, Балџа Солунско
Христос Седржител, Балџа Солунско
Христос Седржител, Балџа Солунско
Категорија:Појавено во 1990 година